**Seletuskiri**

**Põhja-Pärnumaa valla 2023. aasta eelarve seirearuande juurde**

**(seisuga 31.12.2023)**

Põhja-Pärnumaa valla 2023. aasta eelarve võeti vastu vallavolikogu 18. jaanuari 2023. a määrusega nr 1. Esimene lisaeelarve võeti vastu 21. juunil 2023 määrusega nr 13 ja teine lisaeelarve 20. septembril 2023 määrusega nr 17.

2023. aasta eelarve põhitegevuse tulude eelarve suuruseks oli seisuga 31.12.2023 17 549 652 eurot ja põhitegevuse kulude suuruseks 17 483 365 eurot, investeerimistegevuse tulude suuruseks 907 893 eurot, investeerimistegevuse kulude suuruseks 2 203 309 eurot ja finantseerimis­tegevuse suuruseks 167 865 eurot, likviidsetest varadest võetakse 2023. aastal kasutusele 634 014 eurot. Nõuete-kohustuste muutus 427 250 eurot. 2023. aasta reservfondi planeeritud mahuks oli 170 000 eurot.

**Põhitegevuse tulud**

2023. aasta 12 kuuga laekus valla eelarve põhitegevuse tuludesse 17 411 604 eurot, mis on 99% planeeritud tuludest, sh üksikisiku tulumaksu laekus 7 882 975 eurot, mis on 100% planeeritust (7 805 000).

Maamaks laekus 100%liselt ehk 299 322 eurot.

Kaupade ja teenuste müügist laekus 2 606 467 eurot (102% planeeritust).

Toetused laekusid summas 6 345 272 eurot (sh toetusfondist 4 276 731 eurot ja tasandusfondist 1 588 433 eurot), mis on 97% aasta mahust.

Muud tegevustulud, mis moodustuvad peamiselt maavarade kaevandamisõiguse tasudest, laekusid summas 277 393 eurot ehk 85% planeeritust.

**Põhitegevuse kulud**

Põhitegevuse kulud täideti 97% ulatuses - summas 17 011 014 eurot. Kulude täitmisest tegevusvaldkondade kaupa annab ülevaate järgmine tabel.

|  |  |  |  |  |
| --- | --- | --- | --- | --- |
|  | Tegevusvaldkond | Eelarve | Täitmine 31.12.2023 | % |
|  | **Põhitegevuse kulud** | **17 483 365** | **17 011 014** | **97%** |
| 01 | Üldised valitsussektori teenused | 1 886 689 | 1 786 868 | 95% |
| 04 | Majandus | 370 295 | 417 374 | 113% |
| 05 | Keskkonnakaitse | 206 032 | 218 295 | 106% |
| 06 | Elamu- ja kommunaalmajandus | 340 990 | 369 980 | 109% |
| 08 | Vaba aeg, kultuur, religioon | 1 693 438 | 1 653 833 | 98% |
| 09 | Haridus | 9 717 848 | 9 420 118 | 97% |
| 10 | Sotsiaalne kaitse | 3 268 074 | 3 144 546 | 96% |

Põhitegevuse kulusid mõjutasid aasta alguses olnud kõrged elektrihinnad (nt Tänavavalgustus) ja aasta jooksul tõstetud küttehinnad (nt Tootsi piirkond). 2023. aasta 01. juulist käivitus hooldereform, mis tõi kohaliku omavalitsuse eelarvele täiendavaid kulusid ca 30 000 euro ulatuses. Nii 2023. aasta algus kui lõpp olid lumerohked, mistõttu kulus palju raha lumetõrjetöödele.

Reservfondi kasutamata osa suuruseks kujunes 16 073 eurot.

Põhitegevuse tulem (põhitegevuse tulude ja kulude vahe) oli 401 455 eurot.

**Investeerimistegevus**

Investeerimistegevuse tuludesse laekus 699 379 eurot, mis on 77% planeeritust - Tootsi koolile kavandatud toetussumma osutus loodetust väiksemaks ja vähem õnnestus müüa ka valla vara, laekus 108 900 eurot (eelarves planeeritud 200 000). Intressitulusid laekus ca 5000 euro ulatuses.

Inves­tee­rimis­tegevuse kulude mahuks kujunes 2 148 825 eurot (98% planeeritust). Kuna intresside tasumine kajastatakse investeerimistegevuse hulgas, siis on tegevusvaldkonnas 01 ülekulu. Intresside tasumiseks kulus 197 085 eurot, seda oli ca 77 000 eurot planeeritust rohkem pangaintresside ja 6-kuu euribori kiire tõusu tõttu. Tegevusvaldkonna 08 (Kultuur ja sport) ülekulu 14% põhjustas Suurejõe mänguväljaku valmimise lükkumine 2023. aastasse kogusummas 19 324 eurot.

|  |  |  |  |  |
| --- | --- | --- | --- | --- |
|  |  | Eelarve - 2023 | Täitmine seisuga 31.12.2023 |  |
|  | **Investeerimistegevuse kulud** | **2 203 309** | **2 148 825** | **98%** |
| 01 | Üldised valitsussektori teenused | 145 040 | 196 993 | 136% |
| 04 | Majandus | 100 000 | 59 415 | 59% |
| 06 | Elamu- ja kommunaalmajandus | 255 960 | 206 933 | 81% |
| 08 | Vaba aeg, kultuur, religioon | 189 741 | 216 758 | 114% |
| 09 | Haridus | 1 326 305 | 1 289 671 | 97% |
| 10 | Sotsiaalne kaitse | 186 263 | 179 055 | 96% |

**Finantseerimistegevus**

Laenude tasumisele kulus 621 226 eurot, investeeringute omaosaluse katteks planeeritud laen võeti välja kavandatud mahus (800 000 eurot).

**Likviidsete varade muutus**

2023. aasta alguses oli likviidsete varade jääk 805 119 eurot. 31.12.2023. a seisuga oli likviidsete varade jääk ca 45 000 eurot. Likviidsed varad on vähenenud aasta algusega võrreldes eeskätt seetõttu, et investeerimistegevusele kulunud ca 2,1 miljonist eurost on ca 1,4 miljoni eurot rahastatud oma vahenditest.

Koostas

Eve Lempu

finantsjuht